'Olaines sociālais dienests' lūdz piešķirt I J vietu sociālajā istabā Zemgales ielā 31 -\_ , Olainē, Olaines novadā, nosakot atlaides 100% īres maksai un 100% siltumam. Saskaņā ar likuma 'Par pašvaldībām'

- 15.panta pirmās daļas 9.punktu, pašvaldībai ir pienākums sniegt palīdzību iedzīvotājiem dzīvokļa jautājumu risināšanā.

likuma 'Sociālo pakalpojumu un sociālās palīdzības likums': 9.panta pirmo daļu, pašvaldībai, kuras teritorijā persona reģistrējusi savu pamatdzīvesvietu, ir pienākums nodrošināt personai iespēju saņemt tās vajadzībām atbilstošus sociālos pakalpojumus un sociālo palīdzību. likuma 'Par palīdzību dzīvokļa jautājuma risināšanā':

- 14.panta pirmās daļas 5.punktu, pirmām kārtām ar dzīvojamo telpu nodrošināmas maznodrošinātas (trūcīgas) personas, kuras pēc soda izciešanas atbrīvotas no ieslodzījuma vietas, ja tās pirms notiesāšanas dzīvoja attiecīgās pašvaldības administratīvajā teritorijā un tām nav iespējams likumā noteiktajā kārtībā iemitināties agrāk aizņemtajā dzīvojamā telpā. Šis noteikums neattiecas uz tām personām, kuras devušas piekrišanu privatizēt to īrēto valsts vai pašvaldības dzīvokli citai personai un noslēgušas ar šo personu vienošanos par dzīvojamās telpas lietošanas tiesību izbeigšanu vai ar kuru piekrišanu dzīvoklis ir pārdots vai citādi atsavināts un darījuma rezultātā persona zaudējusi lietošanas tiesības uz attiecīgo dzīvokli.

Olaines novada domes 2016.gada 26.oktobra nolikuma Nr.NOL9/2016 'Par sociālo istabu statusa noteikšanu, īres tiesību piešķiršanas kārtību, vietu ierādīšanu sociālajā un īslaicīgās uzturēšanās istabā un īres līgumu slēgšanu'' -

- 6. punktu, Olaines novada pašvaldībā deklarētām personām var tikt piešķirtas sociālās istabas īres tiesības, ja personas:
- 6.1. ir trūcīgas/maznodrošinātas un atbilst likuma 'Par palīdzību dzīvokļa jautājuma risināšanā'' 14.panta nosacījumiem;

6.2. ir pensionāri vai personas ar invaliditāti, kuru ienākumi uz vienu cilvēku mēnesī euro nepārsniedz 320 mēnesī un kuru ģimenēs nav darbaspējīgu personu, un tām nav tiesiska pamata lietot īrētās dzīvojamās telpas vai tām piederošo mājokli saskaņā ar tiesas spriedumu. 12.punktu, piešķirot tiesības īrēt sociālo istabu, Dome nosaka atlaides sociālās istabas īres maksai un komunāliem pakalpojumiem:

- 12.1. 100% atlaide dzīvojamo telpu īres maksai;
- 12.2. 100% atlaide par siltumu, ja personas (ģimenes) ienākumi pēdējos trijos mēnešos uz vienu personu ir mazāki par 50% no valstī noteiktās minimālās algas;
- 12.3. 50% atlaide par siltumu no apsaimniekotāja piestādītā rēķina, ja personas (ģimenes) ienākumi pēdējos trijos mēnešos uz vienu personu ir robežās no 50% līdz 75% apmērā no valstī noteiktās minimālās algas;
- 12.4. par elektrību, ūdeni un kanalizāciju, un atkritumu izvešanu īrnieks maksā pilnā apmērā saskaņā ar apsaimniekotāja piestādīto rēķinu, ja Dome nav pieņēmusi lēmumu par papildus atvieglojumiem īrniekam.
- 16.punktu, sociālo istabu nodod lietošanā uz sociālā istabas īres līguma pamata viena mēneša laikā pēc Domes lēmuma pieņemšanas par sociālās istabas īres tiesību piešķiršanu. Īres līguma neatņemama sastāvdaļa ir sociālā istabas nodošanas un pieņemšanas akts.
- 18.punktu, lēmumu par sociālās istabas īres līguma pagarināšanu pieņem Dienests, ja īrnieks vai viņa ģimenes locekļi:
- 18.1. nepārkāpj sociālās istabas īres lietošanas līguma noteikumus;
- 18.2. ievēro sociālo istabu lietošanas kārtības noteikumus;
- 18.3. nav parādu par komunālajiem pakalpojumiem;
- 18.4. atbilst šī nolikuma 6. punkta nosacījumiem.